<classify> Ngoma amejiunga na Yanga msimu huu akitokea FC Platinum ya Zimbabwe na tayari ameonesha uwezo mkubwa kwenye Ligi Kuu ya Tanzania Bara na kuisaidia timu yake kuwa katika nafasi nzuri ya kutetea ubingwa wao.Mshambuliaji huyo aliyeifungia Yanga mabao 13 kwenye Ligi Kuu Tanzania Bara msimu huu, alisema sababu ya kutoa kauli hiyo ni kutokana na kiwango chake kuwa juu na ushirikiano mzuri kutoka kwa wachezaji wenzake waliopo kwenye kikosi cha kocha Mholanzi Hans Pluijm.Ni michuano migumu hasa hatua tuliyopo hivi sasa, lakini Yanga ni timu kubwa, wachezaji lazima tuoneshe vipaji vyetu ili kuipa mafanikio timu hii na hatimaye tuweze kufikia hatua ya makundi au hata tucheze fainali mwaka huu, alisema Ngoma.Mzimbabwe huyo alisema amejipanga kuhakikisha Yanga ya msimu huu inavunja rekodi kwa kuwatoa mabingwa wa zamani wa Afrika, Al Ahly kwenye raundi ya pili ya michuano hiyo ya Afrika.Alisema anajua hiyo ni timu kubwa Afrika, lakini haoni sababu ya kuwahofia kwa sababu hata wao wana timu nzuri ambayo kama watacheza kwa kujituma wanaweza kuwatupa nje ya michuano hiyo na kujiwekea rekodi ya kuwatoa mabingwa hao wa zamani.Nimesikia kuwa mara nyingi Yanga imekuwa ikitolewa kwenye michuano ya kimataifa na timu za kiarabu, nataka mwaka huu iwe tofauti kwa kufanya maajabu ya kuwatoa Al Ahly, kwa sababu tuna timu nzuri ambayo inaweza kufanya vizuri kama tutacheza kwa ushirikiano, alisema Ngoma.Mshambuliaji huyo amelitaka benchi la ufundi pamoja na wachezaji wenzake kujiwekea mikakati maalumu kwa ajili ya mchezo huo ili waweze kufanya vizuri na kufanikisha kile ambacho wamekikusudia.  <topic>: michezo 